11.5. Mac OS
Előző | 11. fejezet - Portok | Következő

## 11.5. Mac OS

Az MPlayer nem működik a 10-esnél régebbi Mac OS-eken, de könnyedén lefordítható Mac OS X 10.2 és későbbi verziók alatt. A javasolt fordító a GCC 3.x vagy későbbi Apple féle változata. Ha Mac OS X 10.3.9 vagy régebbi verziód és QuickTime 7-esed van, használhatod a macosx videó kimeneti vezérlőt is.

### 11.5.1. MPlayer OS X GUI

Van egy natív GUI az MPlayerhez egy előfordított MPlayer binárissal együtt Mac OS X alá a MPlayerOSX projektből, de emlékezz rá: ez a projekt már nem aktív.

Szerencsére az MPlayerOSX projektet az MPlayer csapat egyik tagja átvette. Előzetes kiadások elérhetőek a letöltési oldalunkról és hamarosan jön a hivatalos kiadás is.

Ha saját magad akarod lefordítani forrásból az MPlayerOSXet, szükséged lesz az `mplayerosx`-re, a `main`-re és a `main` CVS modul `main_noaltivec`-re átnevezett másolatára. `mplayerosx` a GUI frontend, `main` az MPlayer és a `main_noaltivec` az MPlayer AltiVec támogatás nélkül.

A CVS modulok letöltéséhez használt az alábbi parancsokat:

    cvs -d:pserver:anonymous@mplayerhq.hu:/cvsroot/mplayer login
    cvs -z3 -d:pserver:anonymous@mplayerhq.hu:/cvsroot/mplayer co -P mplayerosx
    cvs -z3 -d:pserver:anonymous@mplayerhq.hu:/cvsroot/mplayer co -P main

Az MPlayerOSX elkészítéséhez valami ilyesmit kell csinálnod:

    MPlayer_forras_konyvtar
       |
       |--->main           (MPlayer CVS forrás)
       |
       |--->main_noaltivec (MPlayer CVS forrás --disable-altivec -kel konfigurálva)
       |
       |--->mplayerosx     (MPlayer OS X CVS forrás)

Először a main és main_noaltivec-et kell lefordítanod.

Ezután állíts be egy globális változót:

    export MACOSX_DEPLOYMENT_TARGET=10.3

Majd konfigurálj:

Ha a G4 vagy későbbi, AltiVec támogatással rendelkező CPU-ra konfigurálsz:

    ./configure --with-termcaplib=ncurses.5 --disable-gl --disable-x11

Ha G3-as, AltiVec nélküli gépre:

    ./configure --with-termcaplib=ncurses.5 --disable-gl --disable-x11
    --disable-altivec

Lehet, hogy szerkesztened kell a `config.mak` fájlt és át kell írnod az `-mcpu`-t és `-mtune`-t `74XX`-ről `G3`-ra.

Folytasd a

    make

paranccsal, majd menj a mplayerosx könyvtárba és írd be

    make dist

Ez egy tömörített `.dmg` archívot hoz létre egy használatra kész binárissal.

Használhatod az Xcode 2.1 projektet is; a régi, Xcode 1.x projekt nem működik már.

Előző | Fel | Következő
11.4. Windows | Tartalom | 11.6. Egzotikus platformok